TV 2: Siktet 47-åring dømt for drapsforsøk i London i 2009
MMS/SMS: 2200 E-post: 2200@vg.no Tlf: 22 00 00 00Lørdag 15. november ble to personer funnet hardt skadd i oppgangen til boligen sin på Etterstad i Oslo. * Den ene av de skadde, en 40 år gammel mann, døde senere på sykehus. Tilstanden til samboeren, en mann i 30-årene, blir betegnet som alvorlig, men stabil. * Politiet har siktet en 47 år gammel italiener for drap og drapsforsøk. Mannen er etterlyst nasjonalt og internasjonalt. * Drapsmannen var trolig iført kvinneklær da drapet skjedde. En lys parykk og en leopardmønstret jakke er funnet i terrenget ved Alnaelva. * Det har tidligere vært en relasjon mellom den siktede og mannen som ble alvorlig skadd, ifølge politiet. * Politiet har opprettet en tipstelefon med nummer 22 66 96 00 i forbindelse med hendelsen. (©NTB) Det melder TV 2. Gianluca Ros (47) er nå siktet for forsettlig drap og drapsforsøk etter at han skal ha angrepet to menn utenfor leiligheten deres på Etterstad i Oslo på lørdag. Den ene mannen (40) døde senere av skadene, mens hans kjæreste, en 35-årig mann, er betegnet som alvorlig skadet. Søndag ettermiddag gir politiet ut med en etterlysning etter 47 år gamle Gianluca Ros fra Italia. Mannen het tidligere Almir Ros. Like før klokken 23.30 søndag kveld ble den drapsetterlyste italieneren pågrepet uten dramatikk i nærheten av politihuset i Oslo.Men dette skal altså ikke være første gang 47-åringen er på kant med loven, ifølge TV2. Ifølge dommen som VG har fått tilgang til, knivstakk Ros sin romkamerat, en 23-årig mann, gjentatte ganger fordi det var for høy lyd på tven. Knivstikkingen fant sted i London-bydelen Whitechapel 29. juni 2008, men Ros ble først dømt tidlig i 2009. Ifølge dommen slåss først offeret (23) og Ros med bare nevene, før Ros bevæpnet seg med en over 40 cm lang kniv. 23-åringen ble først knivstukket i brystet og den venstre skulderen. Dernest skal 23-åringen ha slått tilbake slik at Ros havnet på gulvet. Så skal Ros ha knivstukket romkameraten nye tre ganger, denne gangen i venstrearmen, den venstre skulderen og i hodet. Til sist ble 23-åringen truffet i venstrearmen for andre gang og i halsen. Han måtte tilbringe fem dager på sykehus for skadene og hadde under rettssaken flere tydelige arr i ansiktet og på brystet.Ros, som da var 41 år gammel, skal ha bodd i et bokollektiv i den engelske hovedstaden sammen med 23-åringen og åtte andre. Bakgrunnen for krangelen skal ha vært at 47-åringen ønsket at 23-åringen og hans kjæreste, en 23-årig kvinne, skulle flytte ut av bokollektivet. Ifølge aktor var det en konflikt mellom den 23-årige kvinnen og Ros. Ros vedgikk å ha påført skade med den hensikt å forårsake alvorlig legemsbeskadigelse. Offeret (23) var ifølge dommen «heldig som overlevde» fordi han blant annet ble knivstukket i halsen. «Det ser ikke ut til å være hold i hans påstander om at tven var for høylytt», uttalte aktor Anthony Heaton-Armstrong under rettssaken. Ros ble dømt til seks år fengsel for drapsforsøket. VG har ikke selv fått bekreftet at det er den sammen mannen som er pågrepet i Oslo, men TV2 har fått dette bekreftet av Snaresbrook Crown Court, som dømte Ros for knivstikkingen.Mandag kveld sitter Ros inne til avhør med politiet i Oslo. Siktedes forsvarer, Bjørn Rudjord, har ikke hatt anledning til å kommentere siktelsen overfor VG mandag. Politiet mener gjerningsmannen var ikledd en kvinneparykk og leopardmønstret kåpe da det dødelige angrepet på de to mennene skjedde lørdag kveld. De fant raskt det de mener er gjerningsmannens forkledning slengt i en skråning ikke langt fra blokken. Grete Lien Metlid, leder av seksjonen for volds- og seksualforbrytelser ved Oslo politidistrikt bekrefter at det har vært en kontakt mellom drapsofferets hardt skadede samboer og den siktede. Ros flyttet til Norge i juli i fjor.
I 2008 utløste en høylytt TV en krangel hvor en italiensk kokk knivstakk romkameraten sin gjentatte ganger. Mannen skal være Gianluca Ros (47), som nå er siktet for angrepet på de to mennene på Etterstad.